**ZAPISNIK**

**20. SEJE STRATEŠKEGA SVETA ZA ZDRAVSTVO**

četrtek, 22. 6. 2023

Prisotni člani: dr. Erik Brecelj, Hajdi Kosednar, mag. Ana Vodičar, mag. Mira Šavora, Azra Herceg, mag. Dolores Kores, mag. Egon Stopar, mag. Gregor Cuzak, Anka Rode, mag. Alan Medveš, mag. Dorjan Marušič, dr. Grega Strban, dr. Tit Albreht, dr. Petra Došenović Bonča, dr. Igor Švab, Monika Ažman

Odsotni: dr. Vojko Flis, dr. Radko Komadina, dr. Peter Radšel, Tjaša Sobočan, dr. Iztok Takač, Rok Ravnikar, dr. Branko Gabrovec, dr. Valentina Prevolnik Rupel

Ostali prisotni: dr. Metka Paragi, Simona Pirnat Skeledžija, Miha Mohorčič

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 19. seje SSZ in dopolnjenega zapisnika 18. seje SSZ
3. Poročanje podskupin o tekočih zadevah
4. Predstavitev zakonodaje na temo zaposlovanja tujcev in stroškov v zvezi s tem (Eva Dajčman Šterk)
5. Pregled področja "Upravljanje" (mag. Dolores Kores)
6. Predlogi za 21. sejo SSZ
7. Razno.

**AD/1**

**SKLEP št. 1:** Strateški svet je potrdil predlagan dnevni red.

**AD/2**

**SKLEP ŠT. 2:** Zapisnika 18. in 19. seje SSZ sta potrjena.

**AD/3**

Mira Šavora je strateški svet obvestila, da še ni prejela novega osnutka Zakona o dolgotrajni oskrbi, mnenje so torej podali na verzijo 7.6.2023 in pripombe poslali ministru Maljevcu.

**AD/4**

Eva Dajčman Šterk je uvodoma predstavila obstoječo zakonodajo na področju poklicnih kvalifikacij v zdravstvu. Orisala in predstavila je tudi proces pridobivanja vseh potrebnih dovoljenj za delo v Sloveniji, kot je to v dokumentu MZ: NAVODILA za postopke priznanja poklicnih kvalifikacij. V nadaljevanju je predstavila tudi predlog zakona o poklicnih kvalifikacijah, ki prinaša, v določenih segmentih, poenostavitev pridobivanja vseh potrebnih dovoljenj. V debati, ki je sledila so prisotni razpravljali o težavi privabljanja potencialnega kadra v Slovenijo, glede zadrževanja kadra težav ni. Velik izziv predstavlja tudi učenje slovenskega jezika, ki predstavlja zajeten, največji strošek in je tudi v predlogu zakona kot tak. Pripravili bodo predloge na zakon o priznavanju poklicnih kvalifikacij.

Prisotni so se strinjali, da je zaradi resnosti problematike, potreben Zakon o poklicnih kvalifikacijah za zdravstveno nego in babištvo.

**SKLEP ŠT. 3**: Strateški svet predlaga, da se sprejme Zakon o poklicnih kvalifikacijah za področje zdravstvene nege in babištva.

**AD/5**

Dolores Kores je v nadaljevanju predstavila dopolnjen dokument, ki pokriva področje upravljanja. Dokument se načelno deli na tri področja: koordinacija zdravstvenega sistema na strani povpraševanja, koordinacija zdravstvenega sistema na strani ponudbe in nadzora ustanov in menedžmenta izvajalcev zdravstvene dejavnosti. Člani strateškega sveta so pregledali predlaganih 20 sklepov podskupine in na njih podali svoja mnenja. Dokument bo dopolnjen še z regulacijo zasebne mreže.

**SKLEP ŠT. 4**: Člani strateškega sveta lahko podajo svoje predloge na predlagan dokončni dokument do 29.6..

**AD/6**

Strateški svet bo na naslednji seji obravnaval področje zdravstvene nege, umetne inteligence v zdravstvu in oceno finančnega vidika plač zdravstvenih delavcev.

**AD/7**

Erik Brecelj je strateški svet obvestil, da kljub zaprosilom dokumentov ki jih Ministrstvo za zdravje pošilja ESS-ju, le teh ni prejel.

Dotaknili so se tudi ZZZS analiz o opravljenih zdravstvenih obravnavah in so menja, da so mnoge tabele "nenapovedne" in bi potrebovali razlage avtorjev le teh.

**SKLEP ŠT.5**: Analize ZZZS naj predstavijo avtorji sami.

Seja se je zaključila ob 19.30 uri.

Zapisal: Miha Mohorčič

Pregledala: dr. Metka Paragi

dr. Erik Brecelj

predsednik Strateškega sveta za zdravstvo